સૂર્યા નાયર અને વિથુનનાં લગ્નની કંકોત્રી

આ સેલિબ્રિટીસના ડિઝાઈનર કપડાં, તસવીરો અને કંકોત્રી સહિતની વસ્તુઓ ઇન્ટરનેટ પર છવાઈ ગયા. 

પરંતુ આ બધામાં એક એવું વેડિંગ કાર્ડ છે જે સોશિયલ મીડિયામાં ચર્ચાનો વિષય બન્યું છે.

આ કાર્ડ કોઈ સેલિબ્રિટીનાં લગ્નનું નથી પરંતુ એક સામાન્ય પ્રોફેસરનું છે. 

કાર્ડ એટલું વાઈરલ થયું કે કૉંગ્રેસના વરિષ્ઠ નેતા શશી થરૂરને ધ્યાને આવતા તેમણે પણ શૅર કર્યું.

તમે જો સાયન્સના વિદ્યાર્થી હો તો તમને તરત જ ખ્યાલ આવી જશે કે આ કાર્ડમાં લખેલું લખાણ કેમ આવું છે.

બીબીસીએ જાણવાની કોશિશ કરી કે આ કાર્ડ કોનું છે અને આવું કાર્ડ કેમ બનાવવામાં આવ્યું. 

આ વેડિંગ કાર્ડ સૂર્યા નાયર અને વિથુન શેખર નામના યુગલનું છે અને તેઓ ત્રિવેન્દ્રમનાં છે. 

કેરળ રાજ્યનું આ પાટનગર થિરુવનંતપુરમ તરીકે પણ ઓળખાય છે. 

બીબીસી સાથેની વાતચીતમાં સૂર્યા નાયર(દુલ્હન)એ જણાવ્યું કે આ કાર્ડ તેમણે ખાસ મિત્રો અને સગાંવહાલાં માટે વિશેષ બનાવડાવ્યું છે. 

કાર્ડ વિશે વાત કરતા સૂર્યાએ કહ્યું, "હું કૅમિસ્ટ્રીની પ્રોફેસર છું અને વિથુન (તેમના પતિ) સિવિલ એંજિનયર છે. આવું કાર્ડ બનાવવાનો વિચાર મારો જ હતો."

સૂર્યા ઉમેરે છે, ''આવા કાર્ડનો વિચાર મેં વિથુનને જણાવ્યો અને તેને પસંદ આવી ગયો. અમે આવા પચાસ કાર્ડ છપાવ્યાં અને વહેચ્યાં.''

તમે આ વાંચ્યું કે નહીં?

કાર્ડમાંશું છે?

સૂર્યા અને વિથુન

વેડિંગ કાર્ડમાં એક ઑર્ગેનિક સ્ટ્રક્ચર (ફૉર્મ્યુલા)ના આકારમાં 'LOVE' શબ્દને મૂકવામાં આવ્યો છે. 

જ્યારે બન્નેનાં નામ વિથુન (Vn) અને સૂર્યા (Sa)ના પરમાણુએ મળીને અણુ બનવાનું નક્કી કર્યું છે એવું કહેવાયું છે.

કાર્ડમાં લગ્નવિધિને એક રાસાયણિક પ્રક્રિયા તરીકે દર્શાવવામાં આવી છે. 

જે માતાપિતાની સક્રીય ઊર્જાથી થઈ રહી હોવાનું જણાવાયું છે. 

કાર્ડમાં મહેમાનોને તેમની હાજરી અને પ્રતિભાવ સાથે હાજર રહેવાનું નિમંત્રણ આપવામાં આવ્યું હતું. 

કાર્ડમાં મહેમાનોને ઉદ્દીપક બનવાનું પણ કહેવાયું હતું.

વળી લગ્નનો સમય અને સ્થળ દર્શાવવાં માટે પણ કૅમિસ્ટ્રીના શબ્દાર્થ વાપર્યા છે. 

જેમાં લગ્નની 'રાસાયણિક પ્રક્રિયા'ની તારીખ અને સ્થળ દર્શાવાયાં છે. 

શશી થરૂરે આ કાર્ડ શૅર કરીને તેમને અભિનંદન પાઠવ્યા હતા.

જોકે, કેટલાક અન્ય સોશિયલ મીડિયા યુઝર્સે પણ તેને શૅર કર્યું હતું.

એક યુઝરે લખ્યું કે વોલ્ટર વ્હાઇટને આ કાર્ડ જોવા પર ખુશી થઈ હોત. 

અત્રે નોંધવું કે વોલ્ટર વ્હાઇટ કૅમિસ્ટ્રી સાથે સંકળાયેલું... \n\nમને ઉપરના લેખ માટે સારું શીર્ષક આપો.
લગ્નની એવી કંકોત્રી જે સોશિયલ મીડિયા પર બની 'ટોક ઑફ ધ ટાઉન'